Jin-hee.
Cultivas hortalizas e substitúes a túa irmá na tenda.
Non te cansas?
Non, só o fago de cando en vez.
Marcho agora para a casa.
Xa. Por certo,
o señor Kim di
que a túa irmá xa está mellor, que xa sae.
Ah, si.
De súpeto, disque xa se atopa ben.
Pero pode que volva empeorar.
Deberías levala ao médico.
Ela teima en non ir,
pero mañá lévoa si ou si.
Sería xenial que estivese mellor.
Kyung-hee foi como unha nai para ti e o teu irmán.
Que pícaro, ese Kang-woo.
Debería vir e axudarte.
Vaia inútil está feito, meu Deus.
Marchou a Seúl para pagar os gastos médicos de Kyung-hee.
Pois espera sentada. Como se o fose facer.
Debe ser duro estares ti soa.
En fin, marcho.
Ben. Abur.
Abur.
Ola, Ki-seok.
Son Jin-hee.
Ola, Jin-hee. Como estás?
Que me contas?
Pois o tema é...
Ti tes falado con Kang-woo ultimamente?
Non.
Perdemos o contacto hai tempo.
- Non tes o seu número? - Leva un tempo sen chamar.
Mándalle unha mensaxe.
Unha mensaxe?
Si, coa aplicación esa.
Ah, xa. E aínda a usará?
Non sei se a ve,
pero igual a ve e te chama.
Xa.
Vale, probarei.
Si, chama cando queiras.
Vale, abur.
Merry!
Que tes? Que pasa?
Quen é?
É o pastor da miña igrexa.
O pastor que non che deixa ir ao médico?
Merry, cala. Como estás ultimamente, eh?
Irmá Jin-hee,
a túa irmá faloume moito de ti.
Veu á casa para rezar por min.
Non cres
que debería mandarte ao hospital?
De que serve rezar?
En fin, non esquezas que mañá imos ao hospital.
Vanche facer unha resonancia.
Non preciso ir ao hospital.
Irmá Jin-hee.
Non te preocupes pola túa irmá.
- Polo poder de Deus... - Desculpe.
Estea mellor ou non,
temos que comprobalo.
- Non precisa ir. - Isto non é cousa súa, pastor.
Debemos librarnos dela xa.
Facelo aquí podería dar problemas.
Aquí non vive ninguén.
Kyung-hee,
de que falas?
Queres saber o que teño na cabeza?
Merry, corre!
Merry! Non!
Socorro! Que alguén me axude!
SEOL KANG-WOO AMIGO
KI-SEOK AMIGO KANG-WOO
Non se puido facer a chamada. Deixe...
Por que non contesta?
SON KANG-WOO. COLLE O TELÉFONO, PAPÁN.
- Diga? - Que fas co móbil de Jin-hee?
Xa cho contarei.
Segues en Cheonan?
Non, mudeime a Jinyang por traballo.
Jinyang? Como marchaches tan lonxe?
En fin, podo quedar na túa casa uns días?
Cando vés?
Agora.
En dúas horas se marcho xa.
Non estou na casa. Ando fóra por un asunto.
Se non queres que vaia, dimo.
Envíoche o enderezo e a clave e vas entrando ti.
Vale. Grazas, meu.
Vale.
Ei.
Xa te cambiaches?
Temos que marchar.
Prepárate e sae.
Vamos, ho.
402, APARTAMENTOS CHANGJIN CLAVE 0823
Os vídeos publicados polas testemuñas xa se fixeron virais.
É unha pena que fose xusto antes do festival de folk.
É un gran problema.
Entendo a situación de Namil-gun,
pero a diferenza doutras zonas,
os parasitos de aí están organizados,
así que se precisa unha operación a grande escala.
Se nos dan máis tempo, recuperaremos a Jeong Su-in.
Que opina a policía de Namil?
Facemos todo o posíbel,
pero como apoio do Equipo Gris estamos limitados.
Estamos nunha posición
en que só seguimos as ordes da capitá Choi.
Non podemos actuar libremente.
Estamos limitados.
Escoite, capitá Choi.
O traslado fallou por traballaren unilateralmente,
sen compartir a información.
É hora de informar a poboación
sobre os parasitos, recibir denuncias
e colaborar coa policía local para erradicalos.
Está claro?
Si, señor.
E que pasa co Festival de Folk Coreano?
Non é posíbel até destruírmos a organización dos parasitos.
O Equipo Gris e a policía de Namil
farán canto poidan por erradicalos
antes do evento.
Pensa que o festival é unha broma calquera?
O festival celebra
a inauguración do Salón Conmemorativo de Choi Yong-jae!
Foi o líder do exército civil na batalla de Cheonryongsan!
É unha atracción turística que levou anos completar.
Hai moitos comerciantes que fan o ano no festival.
E din que temos que cancelalo
por culpa deses monstros?
É ridículo.
Sobre todo este ano,
que vai vir o alcalde de Namcheon.
Vouno informar disto!
Gobernador, acougue.
Farase o que se poida.
Este é o seu último ano no Goberno.
É un candidato clave nas eleccións presidenciais.
O Festival de Folk Coreano é o seu último grande acto como alcalde.
Non podemos cancelalo así sen máis!
Capitá Choi.
Doulle tres días. Serán suficientes?
Si, señor.
Non temos moito tempo. A traballar.
Van ser días duros, pero din que crise é igual a oportunidade.
Iso é bo, non?
Os humanos son dramáticos.
Agarde. Por aquí.
Mire,
cando capturamos a Jeong Su-in,
a radiografía saíu normal. Como é posíbel?
É unha mutante.
E iso que significa?
Debo descubrir que clase de mutante é.
Localizamos o home que acompaña a rapaza da nosa especie.
É unha mutante, unha mestura cunha humana.
Precisas reforzos?
Non.
É moi poderosa.
Podo eu soa con ela.
De acordo.
Ven ao punto de encontro ao acabares.
Faga o que faga ela,
deberiamos poñernos co noso, non cre?
Pastor.
Quero dicir, capitán. Mire.
En momentos coma este, debe responder cunha expresión axeitada.
Intente copiarme.
Sería así.
Así, moi ben. Sorría máis.
Cos ollos tamén. Cos ollos...
Arre demo!
Vale, é por aquí.
É a casa dun amigo?
É máis coma un irmán que un amigo.
Eu son o irmán maior fiábel e el, o pequeno choromicas.
Aquí, 402.
Ki-seok era un miñaxoia, así que os outros nenos pegábanlle.
Eu sempre o salvaba.
- Que amábel. - Que é isto?
Este é Ki-seok?
Por que viñemos aquí?
Eu tamén estou canso, eh?
Quero descansar e cargar o móbil.
E o máis importante: somos fuxitivos e precisamos diñeiro.
Ola, Ki-seok.
Estou na túa casa.
Si.
Cando volvas,
saca un millón e medio de won. Non, dous mellor.
É unha historia moi longa.
Quero ir ao ximnasio.
Ti trae o diñeiro.
Deberías descansar.
Cando Ki-seok traia os cartos,
fuxamos ben lonxe e pasemos desapercibidos.
Eu non vou fuxir.
Por que non?
Vas loitar contra eles?
Debo contalo.
O que?
Moitos policías serán monstros.
A quen llo dis?
A esa muller.
Temos que conseguir que se fíe de nós.
Ti toleaches.
Isto non é cousa túa, así que podes liscar se queres.
Hasme volver tolo.
Acábase o tempo. Tedes que...
Onte, produciuse un enfrontamento na autoestrada
entre a policía e uns seres descoñecidos.
Moitas persoas presenciaron o suceso
e están aparecendo vídeos do ocorrido
nas redes sociais e varios portais en liña.
A policía emitiu un comunicado
no que di que axiña resolverá o problema.
Neste momento, sabemos practicamente todo o necesario
sobre as criaturas monstruosas
e estamos en proceso de erradicalas en masa.
Para evitar que se estendese o caos,
levamos a cabo a operación en segredo.
Pedímoslles desculpas.
Decidimos cambiar de estratexia
e facelo todo público.
Prometemos erradicalas permanentemente
cunha operación a grande escala
e coa axuda da cidadanía.
Mira para aí.
Como sabemos se o poli ese é un monstro?
Que pensas dicirlles?
- Verémolo. - Agora o confirmo.
Quero confirmar a localización.
Cal é o seu nome?
Si, entendido.
Desculpe, capitá.
Que precisa?
Recibimos unha denuncia.
Alguén viu algo ás aforas de Namil-gun.
Podería ser o seu agocho.
Agora mesmo hai unha chea de denuncias.
Houbo algo que lles chamase a atención?
Esta información é pública?
Isto chegou antes de emitir o comunicado.
Enviamos un equipo a investigar.
O equipo confirmou
que hai xente reuníndose no almacén que ten ese símbolo na porta.
Por agora, informáronnos da presenza dunhas 20 persoas.
Tras fuxir da Igrexa Saejin,
parece que están usando este sitio como base.
Teñen que saber que estamos concentrando os nosos esforzos en Namil-gun.
Por que non marchan da zona, entón?
Pensarán que é mellor non precipitarse.
Coincido.
Reforzamos os controis nas principais estradas.
Pode ser iso.
Fano á mantenta.
Dubido que sexan tan espelidos.
Capitá Choi, son máis listos do que vostede pensa.
Aprenden rápido. Analizaron a humanidade
e crearon unha organización para pasar desapercibidos.
Penso que os subestima.
O gobernador de Namil-gun e a xente
esixen unha solución rápida ao problema.
Tome unha decisión canto antes.
Iniciaremos a operación de limpeza mañá pola mañá.
Non é asunto meu.
Diga?
Jeong Su-in?
Es a muller que quere atraparme, non si?
Pois si, Su-in.
Onde estás agora mesmo?
Primeiro, escóitame.
Hai parasitos infiltrados na policía.
Xa, claro.
O señor Chul-min
e o seu compañeiro son parasitos.
Entendo. Sabes que pasa?
Temos unhas cousiñas chamadas probas de seguridade.
Hai que pasalas para conseguir unha tarxeta de acceso.
Dáme igual.
Examinádeos de novo.
Se o que dis é certo,
por que non me axudas?
Así todo sería moito máis fácil.
Despois de todo, ti tamén queres acabar con eles, non?
E se nos vemos en persoa e falamos?
Café Gukil, Shingwan-dong,
en Jinyang-si.
Escóitasme, non si?
Deixemos isto claro.
Non vou fuxir, pase o que pase.
Que fas, tío?
Como tardaches tanto?
Vai.
Que pasa?
En que lea te metiches esta vez?
Por un intre, salvei o mundo.
En fin, grazas por isto. Heicho devolver.
Tanto ten, meu.
Por certo, estiveches con Jin-hee?
Con Jin-hee?
Chamoume de súpeto aí atrás e pediume o teu número.
Cando foi iso?
Haberá dúas semanas.
Como eu tampouco sabía nada de ti,
díxenlle que che escribise,
que igual vías a mensaxe máis tarde.
MENSAXE GARDADA, HAI 15 DÍAS
ENVIAR MENSAXE
NON VEÑAS Á CASA PASE...
Sabes por que te traizoou a túa banda e andas á fuga?
Porque non es máis que un covarde.
Non cres?
Os monstros mataron a túa irmanciña.
A túa irmá tornouse nun.
Su-in, que te salvou, vai morrer.
E ti vas e liscas?
Está claro que es un cagón.
Vanme foder ben fodido.
Que queres dicir?
Oe, teño que ir ao centro. Préstame o coche.
Benvida.
Viu unha rapaza nova por aquí?
É esta.
Ah, dixo que agardaba na azotea.
Desculpe, tamén dixo que vostede tiña a súa carteira
e que lle pagaría o café. Son 5000 won.
Jeong Su-in!
Onde estás?
Su-in!
Onde andas?
Su-in!
Jeong Su-in!
Que?
Crías que traería a policía?
Tiña que ser precavida.
Que lista.
Non fagas parvadas ou aparecerá Heidi.
Heidi?
Intentas dicirme
que agora mesmo aínda es humana
e que o parasito... Non, como era? Heidi?
Dis que ti e iso coexistides?
Poderíase dicir que si.
Xa, claro.
Que querías dicir antes?
O que oíches.
O señor Chul-min e o seu compañeiro son parasitos.
Digamos que o que dis de Kang é certo.
Pero o inspector Kim intentou protexerte até o final.
Por que dis isto agora?
El...
morreu.
Diante de min.
Que?
Intentaba protexerme,
pero o pastor que trouxo Kang Won-seok cortoulle a cabeza.
Ese cabrón apoderouse do seu corpo e agora finxe ser el!
Por que non me cres?
En realidade, hoxe recibimos información do agocho dos parasitos.
As persoas das que falas,
os inspectores Kim e Kang, insistiron en iniciar a operación de limpeza.
Se o que dis é verdade,
significa que son impostores que tentan sabotar as nosas operacións.
Por que suxerirían facer iso?
É evidente! É unha trampa!
Se ides alí, mataranvos a todos.
Só hai unha forma de sabelo.
Ven con nós.
Con nós?
Se estás do noso lado,
ven con nós e descubriremos se é unha trampa ou non.
Non queremos facerche dano.
Vas cooperar?
Podes convencer a Heidi?
Comunícate con ela.
Si?
Collédea!
Merda! Jeong Su-in!
Que foi iso?
Son eu. Sube!
Dividídevos.
- Á orde. - Si.
A onde demo foi?
A túa amiga
está a facer unha cousa moi perigosa.
Dille que non é bo para a nosa supervivencia.
Su-in está facendo todo o que pode para sobrevivir.
Non entendo o que dis.
Para vós, sobrevivir consiste só en estar vivos e respirar, non?
Para nós é distinto.
Para nós,
sobrevivir implica vivir coa xente.
Pero agora, Su-in non pode facer nada.
Por iso,
para sobrevivir,
intenta que máis xente confíe nela.
É o método de supervivencia que elixiu.
Mesmo se é o método que elixiu,
non deixes que se poña
en perigo nas próximas tres horas.
Por que?
Desde onte, tomei o control demasiado tempo.
Non me queda máis remedio
que durmir durante polo menos tres horas.
Pase o que pase, non a poderei axudar.
- Vale. - Vai en serio.
Que non se poña en perigo.
Entón...
Sempre ten a última palabra.
Tras o anuncio da policía
que confirma a existencia dos monstros,
os parasitos, que até entón só eran un rumor,
comezaron a circular máis vídeos e historias por Internet...
Pero que...?
...que se confirmaron.
A xente ten amosado a súa preocupación
nas redes sociais e varios portais
desde que se fixo o anuncio.
Mimá.
En concreto, dise...
Quen me ía dicir que vería algo así.
Kang-woo?
Como raiases o coche mátote.
Kyung-hee?
Kang-woo saíu.
Que?
Bo día.
Heidi di que quedou sen enerxía e ten que durmir tres horas,
así que non fagas parvadas nese tempo.
Acouga un pouco, salvadora.
Tranquilo, xa vou. O coche está ben.
Apura, que veu a túa irmá.
- Que? - Di que agora vén.
Por que non sentas?
- Ki-seok, está contigo? - Está.
Escoita: pon unha escusa e lisca de aí.
Pero que dis?
Non é a miña irmá. Lisca de aí xa.
Pero que dis? Ven dunha vez, anda.
Estás coa da nosa especie, non?
Tes 15 minutos.
Tráea.
Se non vés en 15 minutos, decapitarei o teu amigo.
Quérenme a min.
Vamos.
Non escoitaches o de Heidi?
Non pode facer nada en tres horas.
Non saben que está durmida.
Pensarán que son unha deles.
Parece que son quen de se detectar entre eles.
Pensarán que son unha dos seus.
Cal é o plan? E se te matan?
Neste momento, o que precisan é máis apoio.
Finxirei cooperar con eles para gañar tempo.
Si?
Vas deixar que a túa amiga morra?
Veña, ho.
Vin, como me pediches.
Deixa o humano.
Son unha dos vosos.
Quero axudarvos.
Que graciosa.
Apenas sinto as túas ondas.
Estás a durmir?
Que?
Sei que a policía che fixo probas.
Ti, a de dentro da humana...
escóitasme aínda que esteas a durmir?
Aínda que me provocas curiosidade,
es unha ameaza para nós.
Teño que matarte.
Non precisamos unha mutante.
Seica es moi poderosa.
Se queres protexer a túa hóspede,
terás que loitar comigo e gañar.
Abaixo!
Ki-seok, sae!
Ki-seok!
Bule, sae xa!
Non, Ki-seok!
Idiota, que fas?
Vamos!
Vaite matar a ti tamén!
Ki-seok!
Temos que marchar!
Bule!
Sube!
Vounos matar! Nunca llelo perdoarei!
Temos tres equipos infiltrados controlando a zona do seu agocho.
Nós estamos listos.
- Pois preparádevos. - Si.
Cando o noso equipo saia, unídesvos a nós?
Bloquearemos a zona e prepararémonos para continxencias.
Algún problema?
Non.
Vamos.
Pode que sexa a última operación do Equipo Gris na rexión.
É posíbel. Teremos que esperar os resultados de hoxe.
Vaian indo. Esquecín unha cousa.
Sen novidades.
Capitá Choi.
Evacuamos a zona e empezamos a pechar as estradas.
Ah,
estamos listos.
Ben. Agardade ordes.
- Quen es esta vez? - Escoita.
A operación de limpeza esa
é unha trampa.
Quen es?
Es Seol Kang-woo, da banda Mangnani?
Es ti.
Está Jeong Su-in?
Estou.
A operación
é unha trampa. Tes que parala.
Xa, o tema é que iso é máis fácil dicilo que facelo.
Os de Namil-gun toman moi en serio o Festival de Folk Coreano.
Queren que destruamos os parasitos
para seguiren co festival.
Xa sei que é ridículo.
Pero que merda é esa?
Esquéceo. Queredes morrer todos?
Xa che dixen que hai monstros na policía.
Xa.
Resulta que os inspectores que mencionou Jeong Su-in non son parasitos.
Non pode ser.
Fíxolle a proba aos dous?
Aos dous non,
pero Kang non é un parasito.
Como?
Ese cabrón
foi quen matou o teu monstro,
o do casco de ferro.
Vin como mataba o monstro cun coitelo de ferro moi raro.
Por que tiña ese coitelo?
Con todo, mesmo se é humano,
está do lado dos monstros.
Grava a chamada a partir de agora.
Se é unha trampa,
morrerei en canto entre aí.
Se pasa, collede a gravación
e levádella ao superintendente da policía.
- Estamos listos. - Procedede.
Grupo 1, adiante!
Grupo 1, imos ao punto de ataque.
Entramos!
Localizados!
Abride fogo!
Vamos! Atacade!
Un ás nove!
- Eliminado! - Arriba!
A todas as unidades, entrade no edificio.
Vía libre. Todas as unidades en posición.
Pasen.
Sigan.
Ei, que fai?
Hai demasiada xente.
Normalmente,
canta máis xente, máis divertido é o festival.
Non os asustemos aínda.
É esta a emoción...
que chaman "traizón"?
Pero que carallo fan?
Eliminado.
Despexado.
Escoitastes iso?
A operación foi un éxito.
Que eu saiba,
es o único parasito que queda aquí,
Jeong Su-in.
Merda.
Que ocorre? Non entendo nada.
Que pasa co que vimos?
Pero a situación aquí...
Non ten sentido.
Por que se matan entre eles?
FESTIVAL PARA A APERTURA DO SALÓN DE CHOI YONG-JAE
Xa cho explico eu. Os da miña banda acoiteláronme polas costas.
Dis que ese monstro pasou ao corpo do teu amigo poli, non?
E se...
non busca só controlar outro cerebro humano,
senón o cerebro de alguén que estea nunha organización?
Que?
Quere o cerebro do alcalde.
VISITA SORPRESA DO ALCALDE DE NAMCHEON
Subtítulos: Noelia Bernárdez Alonso